Τα SS προχωρούν

Το εμβατήριο Τα SS προχωρούν (γερμανικός τίτλος: SS marschiert) ήταν ένα από τα εμβατήρια των Waffen-SS, των επίλεκτων πολεμιστών, ένοπλων τμημάτων των SS, του Τρίτου Ράιχ. 
Οι στίχοι αντικατοπτρίζουν τον ελιτισμό των SS, καθώς και τα σφοδρά αντικομμουνιστικά και αντισημιτικά τους αισθήματα. Επιπλέον, διακρίνεται η επιθυμία για «αγώνα μέχρις εσχάτων», μία ιδεολογία η οποία, αν και καθαρά αυτοκτονική, βρήκε ιδιαίτερα γόνιμο έδαφος μεταξύ των φανατικών ναζί (εν αντιθέσει με τους στρατιώτες του τακτικού στρατού).

Ο συνθέτης του τραγουδιού μας είναι άγνωστος. Φαίνεται όμως ότι το τραγούδι μοιράζεται παρόμοια μελωδία με το προγενέστερο ρουμανικό τραγούδι "Treceţi, batalioane române, Carpaţii".

Οι στίχοι άλλαζαν όσο ο πόλεμος προχωρούσε. Αρχικά, ο τρίτος στίχος αναφερόταν στις όχθες του Βόλγα στη Ρωσία (κοντά στο Στάλινγκραντ) οπότε μπορούμε να υποθέσουμε ότι το τραγούδι δημιουργήθηκε περί το δεύτερο μισό του 1942. Αργότερα όμως, ο ίδιος στίχος αναφερόταν στις όχθες του Όντερ στα γερμανο-πολωνικά σύνορα, όπου αιματηρές μάχες έλαβαν μέρος το 1945. 

Το εμβατήριο έχει απαγορευθεί στη Γερμανία μετά την πτώση των ναζί, σύμφωνα με τις διατάξεις (§86a) του Strafgesetzbuch και έτσι η δημόσια απαγγελία ή εκτέλεση του εμβατηρίου μπορεί να επισύρει ποινή φυλάκισης μέχρι 3 ετών.

Χρήση στο εξωτερικό 

Το εμβατήριο αυτό χρησιμοποιήθηκε από κάποιες χώρες – συμμάχους του Άξονα, (και όχι μόνο) οι οποίοι αναπροσάρμοσαν τους στίχους στην ανάλογη μητρική του γλώσσα ο καθένας. Ενδεικτικά, εμβατήρια παρόμοια με το «Τα SS προχωρούν» είναι:

 "La Legion marche vers le front" (Η Λεγεώνα προχωρά προς το μέτωπο) της γαλλικής Λεγεώνας των Ξένων, τργούδι το οποίο τραγουδιέται ως σήμερα από τους λεγεωνάριους. Αν και ακούγεται παράξενο, υπάρχει μία λογική εξήγηση για το πώς η Λεγεώνα των Ξένων «υιοθέτησε» το τραγούδι: κατά τον Πρώτο Πόλεμο της Ινδοκίνας, οι αποτυχίες των Γάλλων τους οδήγησαν στην προκήρυξη στρατολόγησης ξένων εθελοντών. Πολλοί πρώην στρατιώτες των Waffen-SS, οι οποίο βρίσκονταν σε δυσμενή θέση στη μεταπολεμική Γερμανία (τα SS ανακηρύχθηκαν εγκληματική οργάνωση στη Νυρεμβέργη, το κράτος τους αρνήθηκε την χορήγηση σύνταξης κ.λπ.) κατετάγησαν στη Λεγεώνα χωρίς πολλές ερωτήσεις για τις δραστηριότητές τους κατά τον Β’ Παγκόσμιο Πόλεμο (δεν ήταν κάτι που ενδιέφερε ιδιαίτερα τους Γάλλους εκείνη την περίοδο) και έτσι τα τραγούδια που τραγουδούσαν, αναπολώντας το παρελθόν τους, έγιναν γνωστά και στους Λεγεωνάριους. Το ίδιο συνέβη και με το τραγούδι του Χορστ Βέσελ, το οποίο τραγουδιέται ακόμα στις τάξεις των λεγεωνάριων.  
 
 "Pataljon Narwa Laul" («Το τραγούδι του Τάγματος του Νάρβα») μία μεταφρασμένη και τροποποιημένη εκδοχή του τραγουδιού που χρησιμοποιήθηκε από την εσθονική 20ή Ένοπλη Μεραρχία Γρεναδιέρων των SS «Νάρβα»

 "Zem mūsu kājām lielceļš balts" ("Ο λευκός δρόμος κάτω από τα πόδια μας") η λεττονική εκδοχή.

 "På Vikingtokt" ("Σε επιδρομές Βίκιγκς"-Η εκδοχή των νορβηγικών SS).
Το ελληνικό εθνικοσοσιαλιστικό Black Metal συγκρότημα Wolfnacht έχει μία δική του εκδοχή για το συγκεκριμένο τραγούδι (På Vikingtokt).

Στίχοι

Εξωτερικοί σύνδεσμοι 
 Ακούστε το εμβατήριο

Πηγές 
 Sharpe, Michael & Davis, Brian L., “Das Reich: Η ελίτ των Waffen-SS“, Εκδόσεις Περισκόπιο/Compendium Publishing, Αθήνα, 2009. 
 Χονδροματίδης, Ιάκωβος: Συνεργάτες των Ναζί στην Ευρώπη (1939 – 1945), Εκδόσεις Περισκόπιο, 2009

Αναφορές 

Εμβατήρια